Kawagoe

## Cruinn-eòlas

Tha **Kawagoe** (川越市) na cathair suidhichte beagan deas air meadhan Sgìre Saitama, an t-Seapan, san àirde an ear-thuath àrd-thìr Musashino; tha e mu 45 mionaidean air trèan à Shinjuku no à Ikebukuro ann an Tokyo. Tha e 16.27km a leud, agus 13.81km a dh’ fhaid. 

Bhon 1mh Faoilleach, 2006, tha tuairmse àireamh an t-sluaigh aig **332,846** (**130,436** teaghlaichean), agus dlùthas àireamh an t-sluaigh aig mu **3,049 daoine gach km²** (cileameatair ceàrnagach).'S e **109.16 km²** farsaingeachd iomlan a' bhaile.

Stèidhicheadh a’ chathair air 1 Dùbhlachd, 1922. B’ e a’ chiad cathair a bh’ ann san sgìre.

## Dualchas agus Beatha

‘S e cathair a th’ air sònrachadh mar “cathair-eitean"(中核市) agus “cathair-eitean ghnìomhachais"(ja:業務核都市) a-rèir Riaghaltas Nàiseanta Seapain. Mun deach a cho-aonachadh ri Sgìre Saitama ann an 1873, b’e prìomh bhaile Sgìre Kawagoe a bh’ ann (1871), `s an uairsin Sgìre Iruma (1871-1873).

Tha muinntir a’ bhaile a’ toirt an ainm **“Koedo”** (小江戸), no “Edo Beag” air pàirt dhen t-seann bhaile. ‘S e sin seann ainm a bh’ air Tokyo uaireigin. Tha cuid de sràidean ann an Koedo a’ glèidheadh fhathast seana-bhaile a’ chaisteal (Caisteal Kawagoe a bh’ air a leigeil sna 1870an) bho linn fiùdalach Edo. Tha làraichean cudthromach a’ gabhail a-steach an tùr-cluig **Tokinokane** (時の金）, mar a chìthear san dealbh air làimh dheis. Tha an tùr-cluig na shamhladh air Koedo agus bidh e a’ seirm trì uairean san latha. Tha làraichean cudthromaich eile ann mar na 500 ìomhaighean **Rakan** agus Teampall Kitain, far an cruinnich muinntir an àite gus fàilte na Bliadhn’ Ùir a chur air a chèile. Bidh cuid de dhaoine a’ feitheamh trì uairean a thìde ro mheadhan-oidhche, am bitheantas, aig an teampall air 31 Dùbhlachd. 

Tha Kawagoe ainmeil airson na buntàta milis aige; air "Sràid Suiteas" a’ bhaile, **Okashiyayokochou** (お菓子屋横丁), gheibhear a leithid annasan mar sliseagan buntàta milis, omhan fuar a’ bhuntàta milis (sweet potato ice cream), cofaidh a’ bhuntàta milis, agus fiù ‘s leann a’ bhuntàta milis, a tha ga thogail aig taigh-grùide Koedo.

## Fèillean

'S iomadh fhèill a bhios a' tachairt aig diofar amannan tron bhliadhna ann an Kawago. Ach, tha aon fhèill shònraichte ann, Kawagoe Matsuri, a bhios a' tachairt uair sa bhliadhna, thairis air deireadh-sheachdain san Dàmhair. 'S e seo an fhèill as motha agus bidh na mìltean de dhaoine a' tighinn gus an tachartas a chomharrachadh.

## Còmhdhail

***Prìomh Stèisean**: *Stèisean Kawagoe*
***Prìomh loighne Tobu Tojo**:
** *Stèisean Kasumigaseki, Stèisean Kawagoeshi, Stèisean Kawagoe, Stèisean Shingashi
*
***Loighne JR Kawagoe an Ear:**
***Stèisean Kasahata, Stèisean Matoba, Stèisean Nishi-Kawagoe, Stèisean Kawagoe, Stèisean Minami-Furuya
*
***Loighne Seibu-Shinjuku:**
***Stèisean Hon-Kawagoe, Stèisean Minami-Otsuka*

## Dealbhan

Image:Dango shop in Kawagoe.jpg |Bùth Dango
Image:Kawagoe castle-Honmaru-2006-02-12.jpg | Caisteal Kawagoe
Image:Honnkawa.jpg |
Image:Kashiya Yokocho-2006-02-12.jpg |
Image:Kawagoe City Hall 2020-11 ac.jpg |
Image:Kawagoe3.jpg |
Image:KawagoeTowerCommons.jpg|
Image:Statues of Rakan in Kawagoe.jpg |
Image:Tokinokane-2006-03-20 3.jpg |
Image:Tokinokane-2006-03-20 2.jpg |
Image:Tokinokane-2006-03-20 4.jpg |


Roinn-seòrsa:Àisia
Roinn-seòrsa:An t-Seapan
Roinn-seòrsa:Bailtean